joelniklaus/EU_Wikipedias huggingface dataset:
Janas Tenčinskis (1470)

Janas Tenčinskis () (tarp 1408 ir 1410–1470 m. liepos 6 d.) – Krokuvos vaivada 1438–1459 m., Krokuvos kaštelionas nuo 1459 iki 1470 m.

Kilęs iš įtalingos Tenčinskių giminės. Ketvirčio amžiaus bėgyje buvo vienas įtakingiausių Lenkijos bajorų.

Šeima 
Buvo vedęs Barborą Dambrovską, nuo kurios turėjo sūnus: Andžejų, Zbignevą, Stanislavą, Sedivojų, Mikalojų ir Gabrielį. Taip pat turėjo dukteris: Barborą, Jadvygą ir Beatą.

Nuorodos 
 Tenčinskių genealogija // Dynamiczny Herbarz Rodzin Polskich.
 Tenčinskių genealogija .

|-

Krokuvos vaivados
Krokuvos kaštelionai
The Life of Pablo

The Life of Pablo – septintasis studijinis amerikiečių hiphopo atlikėjo Kanye West albumas, išleistas 2016 m vasario 14 d. Albumo įrašymo darbai užtruko beveik trejus metus, West įrašinėjant dirbo su įvairiais prodiuseriais, taip pat albume dainas kartu atlieka tokie atlikėjai, kaip Kendrick Lamar, Rihanna, The Weeknd ir kiti. Įrašymo metu albumo pavadinimas buvo vis keičiamas – ankstesni pavadinimai buvo „So Help Me God“, „SWISH“, „Waves“ bei „T.L.O.P“.

Prieš albumo išleidimą West dar kartą pradėjo „GOOD Fridays“ singlų išleidimą, išleisdamas dainas „Facts“, „Real Friends“, „No More Parties in L.A.“ ir „30 Hours“. Daugumos dainų premjera įvyko Niujorke, „Madison Square Garden“ arenoje, West drabužių linijos „Yeezy Season 3“ pristatyme. Albumas buvo išleistas tik „Tidal“ platformoje. Po išleidimo West kas kiek laiko atnaujindavo dainas į jų naujas versijas. 2016 m. balandžio 1 d. albumas buvo išleistas ir kitose platformose.

„The Life of Pablo“ sulaukė daugiausia teigiamų kritikų įvertinimų. Kadangi „Tidal“ nusprendė neskelbti albumo perklausų skaičiaus, albumas pirmąją savaitę nepapuolė į JAV reitingus. Tačiau šis albumas pritraukė daugybę naujų „Tidal“ vartotojų, taip pat sulaužė piratavimo rekordus, kai per vos tris dienas albumas nelegaliai buvo parsiųstas daugiau nei 500 tūkstančius kartų. Anot „Tidal“, per pirmąsias dešimt dienų albumo dainos buvo perklausytas per 250 milijonų kartų. Išleidus albumą kitose platformose, balandžio 12 d. jis debiutavo pirmoje „Billboard 200“ reitingo vietoje. Tai buvo septintasis West albumas, pasiekęs pirmąją vietą, taip pat pirmasis, kuris reitingo viršūnę pasiekė išleistas tik transliavimo platformose.

Dainų sąrašas 

2016 albumai
Kanye West albumai
2016 m. Kinijos Grand Prix

2016 m. Kinijos Grand Prix – 3-iosios Formulės 1 2016 m. sezono lenktynės. Jos vyko balandžio 15-17 dienomis Shanghai trasoje. Tai buvo 13-tos Kinijos GP lenktynės.

Šiose lenktynėse buvo sugrąžinta senoji kvalifikacijos sistema, nes pirmose dvejose lenktynėse naudota iškritimo sistema sulaukė daug kritikos ir buvo atšaukta.

Klasifikacijos

Kvalifikacija 

Pastabos
 — Nico Hülkenberg gavo 3 starto pozicijų baudą už nesaugų automobilio išleidimą techninio aptarnavimo zonoje.
 — Pascal Wehrlein gavo leidimą startuoti lenktynėse, nors neparodė jokio laiko kvalifikacijoje.
 — Lewis Hamilton startavo iš rikiuotės galo po pavarų dėžės keitimo.

Lenktynės

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2016 sporte
Kinijos sportas
Žemaitėlių Šv. Mikalojaus sentikių cerkvė

Žemaitėlių Šv. Mikalojaus cerkvė – rusų stačiatikių (sentikių) maldos namai Vilniaus rajone, Paberžės seniūnijoje, Žemaitėlių kaime, 0,6 km į vakarus nuo kelio . Veikiantys per didžiąsias sentikių šventes. Joje renkasi Žemaitėlių bendruomenės nariai ir netoliese gyvenantys sentikiai iš Paberžės, Anavilio, Purnuškių, Akmenos, Visalaukės kaimų. Maldykla medinė, stačiakampio plano, su bokšteliais.

Paberžės seniūnijoje taip pat veikia Masališkių sentikių religinė bendruomenė, turinti Akmenos cerkvę.

2014 m. prie maldos namų naujai įrengta ir iškilmingai atidaryta sarginė.  Ji atkurs senas tradicijas, kai į šventes Žemaitėliuose atvažiuodavo ir kitų sentikių bendruomenės nariai. Bendruomenė tiki, kad ateityje visi važiuojantys Molėtų plentu, pamatę šventyklą, galės užvažiuoti ir susipažinti su sentikių istorija.

Istorija 

Vietos sentikių religinė bendruomenė įsikūrė ne vėliau kaip 1876 (ar 1877) m. Tuomet tai buvo Mitrofanovkos kaimas. 1914 m. bendruomenė ėmė statyti naują maldyklą: paklojo pamatus, suruošė statybines medžiagas. Tačiau darbus teko nutraukti dėl prasidėjusio Pirmojo pasaulinio karo. Tuomet daug sentikių pasitraukė į Rytus, į Rusijos gilumą. Tačiau po 3–4 metų jie sugrįžo į gimtas vietas. Po 1920 m. Žemaitėlių (tada Mitrofanovkos) bendruomenė gyveno Lenkijai priklausančioje teritorijoje. Apie 10 metų parapijos žmonės meldėsi privačiame name. Nauja medinė cerkvė iškilo ir buvo pašventinta suteikiant jai Šv. Nikolajaus vardą apie 1928 m. Bendruomenė turėjo savo biblioteką, kurioje buvo 285 knygos (1936 m.). Vietos sentikiai daugiausiai užsiėmė žemdirbyste, tarp jų buvo nemažai, turėjusių vidutinio dydžio ūkius (18–25 ha dydžio). Kiti buvo mūrininkai, staliai, samdomi darbininkai.

Per Antrąjį pasaulinį karą bendruomenė smarkiai nukentėjo. Dalis vyrų buvo paimti į Raudonąją Armiją, žuvo fronte, kai kurie ištremti į Sibirą. Po 1950 m. bendruomenė kentėjo dėl varomos antireliginės propagandos. Tarybiniu laikotarpiu mažėjo gyventojų sentikių tarpe. 1950 m. Žemaitėliuose jų buvo apie 45 sodybos, 1997 m. – iki 10.

1990–ųjų pradžioje maldykla suremontuota pačių sentikių lėšomis.

Nuotraukos

Šaltiniai

Nuorodos 

 Sąrašas:Lietuvos stačiatikių bažnyčios
 Žemaitėlių sentikių religinė bendruomenė
 Žemaitėlių sentikiai
 Žemaitėlių maldos namai
 Lietuvos sentikių kultūros paveldas 

Lietuvos sentikių cerkvės
Vilniaus rajono bažnyčios
Valerijonas Tengoborskis

Valerijonas Tengoborskis  – karaliaus kamergeris, Lietuvos didysis sekretorius 1793 m.

Literatūra 

 Urzędnicy centralni i dygnitarze Wielkiego Księstwa Litewskiego XIV-XVIII wieku. Spisy". Oprac. Henryk Lulewicz i Andrzej Rachuba. Kórnik 1994

Lietuvos bajorai
Lietuvos didieji sekretoriai
Velniakampio dvaro koplyčia

Velniakampio dvaro koplyčia, arba Trautfeterių koplyčia–mauzoliejus – paskutinių Velniakampio dvarininkų Trautfeterių giminės koplyčios liekanos Vilniaus rajone, Sudervės seniūnijoje, 2,5 km į pietus nuo kelio , 5 km į pietus nuo Dūkštų, pakeliui link Elniakampio ežero (0,6 km į šiaurę nuo ežero). Akmens mūro statinio liekanos stūkso miške, 100 m į rytus nuo kelio, 0,4 km į šiaurės rytus nuo Elniakampio kaimo sodybų. 

Buvusi Trautfeterių koplyčia yra Neries regioninio parko turistinio maršruto „Aplink Velniakampio ežerą“ objektas. Šalia pastatyta informacinė lenta.

Istorija 
XIX a. pabaigoje laidojimo koplyčią pastatė Rusijos caro tarnautojas Hugo fon Trautfeteris, gavęs šalia buvusį Elniakampio dvarą už nuopelnus slopinant 1863 m. sukilimą. Jis dirbo Vilniaus apygardos švietimo inspektoriumi, skatino krašto rusifikaciją. Trautfeterio valdymo metais ant šio, Kirkos vadinamu, kalno buvo pastatyta mūrinė giminės koplyčia. Jos rūsyje vėliau buvo palaidotas pats Hugo fon Trautfeteris ir jo sūnus, žinomas Rusijos imperijos mokslininkas Rudolfas fon Trautfeteris. 

Pasakojama, kad Antrojo pasaulinio karo metu Trautfeterių palikuonė su  sūnumi išvyko gyventi į Vokietiją. Vokiečių kariniu lėktuvu ten pat buvo išskraidinti geležiniai karstai su mirusių ponų palaikais. 

Pokario laikais Velniakampio dvaras sunyko. Dabar jį primena išlikusi klevų alėja. Koplyčios griuvėsius paslėpė buvusio dvaro laukuose pasodintas miškas. 2011 m. buvusios koplyčios aplinkoje buvo išvalyti krūmokšniai, objektas pritaikytas lankymui.

Šaltiniai 

Vilniaus rajono koplyčios
The Lumineers

The Lumineers – amerikiečių folkroko grupė iš Denverio, susikūrusi 2002 m. Grupę įkūrė ir pagrindiniai dainų autoriai yra Wesley Schultz (vokalas, gitara) ir Jeremiah Fraites (būgnai, perkusija). Josh Fraites, Jeremiah brolis bei Schultz geriausias draugas, 2002 m. mirė nuo narkotikų perdozavimo. Siekdami įveikti sielvartą, Schultz ir Fraites pradėjo kartu groti Naujajame Džersyje. 2010 m. prie grupės prisijungė violončelistė bei vokalistė Neyla Pekarek, pamačiusi skelbimą internete. 2012 m. prie grupės prisijungė pianistas Stelth Ulvang ir bosistas Ben Wahamaki.

2012 m. balandį grupė išleido debiutinį albumą „The Lumineers“, kuris 2013 m. sausį pasiekė antrąją vietą JAV „Billboard 200“ reitinge. Antrasis albumas „Cleopatra“ buvo išleistas 2016 m. balandį ir pasiekė pirmąją vietą Jungtinės Karalystės reitinge.

Grupės nariai 
 Wesley Keith Schultz – vokalas, gitara, pianinas (2002–dabar)
 Jeremiah Caleb Fraites – būgnai, perkusija, pianinas, pritariamasis vokalas, mandolina, metalofonas (2002–dabar)
 Neyla Pekarek – violončelė, bosinė gitara, perkusija, pritariamasis vokalas (2010–dabar)
 Stelth Ulvang – pianinas, mandolina, akordeonas, gitara, bandža, klarnetas, metalofonas, kontrabosas, trombonas, trimitas, fleita, būgnai, pritariamasis vokalas (2012–dabar)
 Byron Isaacs – bosinė gitara, pritariamasis vokalas (2012-dabar)

Buvę nariai 
 Jay Van Dyke – būgnai, pritariamasis vokalas, klavišiniai
 Maxwell Hughes – gitara
 Ben Wahamaki – bosinė gitara, kontrabosas, gitara (2012–2015)

Diskografija 
 The Lumineers (2012)
 Cleopatra (2016)

Nuorodos 
 
 

JAV atlikėjai
Cleopatra

Cleopatra – antrasis studijinis amerikiečių folkroko grupės „The Lumineers“ albumas, išleistas 2016 m. balandžio 8 d. Albumas sulaukė daugiausia teigiamų kritikų įvertinimų ir debiutavo pirmoje vietoje Jungtinės Karalystės albumų reitinge, tapdamas pirmuoju grupės įrašų, pasiekusiu reitingo viršūnę.

Dainų sąrašas 

2016 albumai
Toby Keith

Toby Keith Covel (g. 1961 m. liepos 8 d.), geriau žinomas kaip tiesiog Toby Keith – amerikiečių kantri atlikėjas, dainų autorius, įrašų prodiuseris, verslininkas ir aktorius. Per savo karjerą yra išleidęs aštuoniolika studijinių albumų. Taip pat šešiasdešimt vienas jo singlas pateko į „Billboard“ kantri singlų reitingą, iš kurių dvidešimt užėmė pirmąją vietą ir dar dvidešimt vienas pateko į dešimtuką. Keith visame pasaulyje yra pardavęs per 40 milijonų įrašų.

Diskografija 
 Toby Keith (1993)
 Boomtown (1994)
 Christmas to Christmas (1995)
 Blue Moon (1996)
 Dream Walkin''' (1997)
 How Do You Like Me Now?! (1999)
 Pull My Chain (2001)
 Unleashed (2002)
 Shock’n Y’all (2003)
 Honkytonk University (2005)
 White Trash with Money (2006)
 Big Dog Daddy (2007)
 A Classic Christmas (2007)
 That Don’t Make Me a Bad Guy (2008)
 American Ride (2009)
 Bullets in the Gun (2010)
 Clancy’s Tavern (2011)
 Hope on the Rocks (2012)
 Drinks After Work (2013)
 35 MPH Town'' (2015)

Nuorodos 
 
 

JAV dainininkai
Kantri atlikėjai
Bullets in the Gun

Bullets in the Gun – keturioliktasis studijinis amerikiečių kantri atlikėjo Toby Keith albumas, išleistas 2010 m. spalio 5 d. Buvo išleisti trys singlai: „Trailerhood“ (19 vieta „Billboard“ kantri singlų reitinge), „Bullets in the Gun“ (12 vieta) ir „Somewhere Else“ (12 vieta). Tai – pirmasis Keith albumas, kurio nei vienas singlas nepateko į dešimtuką. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 71 tūkstantį kopijų, debiutavo pirmoje „Billboard 200“ reitingo vietoje. Tai – ketvirtasis Keith albumas, pasiekęs reitingo viršūnę.

Dainų sąrašas 

2010 albumai
Hemingway's Whiskey

Hemingway’s Whiskey – tryliktasis studijinis amerikiečių kantri atlikėjo Kenny Chesney albumas, išleistas 2010 m. rugsėjo 28 d. Albumo singlai „The Boys of Fall“, „Somewhere with You“, „Live a Little“ ir „Reality“ pasiekė pirmąsias vietas „Billboard“ kantri singlų reitinge, o „You and Tequila“ – trečiąją. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 183 tūkstančius kopijų, debiutavo pirmoje „Billboard 200“ reitingo vietoje, tapdamas šeštuoju Chesney albumu, pasiekusiu reitingo viršūnę.

Dainų sąrašas 

2010 albumai
Jurbarko Kristaus Atsimainymo cerkvė

Jurbarko Kristaus Atsimainymo cerkvė – buvusi stačiatikių cerkvė Jurbarke, senamiestyje. Cerkvė stūkso Jurbarko dvaro parke, šalia kraštotyros muziejaus. Pastatas suremontuotas, išlaikęs kulto pastato formas, nors ant kupolų nelikę stačiatikių kryžių. Čia įkurta Jurbarko krašto muziejaus Parodų ir koncertų salė. Cerkvėje vyksta profesionalaus meno koncertai ir vaizduojamojo meno parodos.

Istorija 

Nedidelė mūrinė bizantinio stiliaus cerkvė pastatyta 1865 m., veikė kunigaikščių Vasilčikovų dvaro sodybos teritorijoje, parke. 1924 m. Žemės reformos valdyba jai skyrė 1,75 ha žemės. Prie cerkvės nuolat gyveno šventikas. 1937 m. turėjo 185 parapijiečius. Veikė iki 1940 m.

2001 m. cerkvėje įsikūrė Jurbarko krašto muziejaus Parodų ir koncertų salė.

2003 m. cerkvė įtraukta į LR Kultūros vertybių registrą (unik. kodas ).

Šaltiniai

Nuorodos 

 Sąrašas:Lietuvos stačiatikių bažnyčios
 Lietuvos stačiatikių bažnyčia 1918–1940 m.

Lietuvos stačiatikių cerkvės
Jurbarko rajono bažnyčios
Jurbarkas
Vincentas Potockis

Vincentas Potockis (1740–1825) – ATR valstybinis ir karinis veikėjas, paskutinis Karūnos dvaro pakamaris (1773–1796), Karūnos armijos generolas-leitenantas (1775), Liublino seniūnas, karališkos gvardijos pulko vadas, meno kūrinių kolekcionierius.

Biografija 
Žymios Lenkijos magnatų Potockių giminės atstovas, herbo „Piliawa“ savininkas. Smolensko vaivados Stanislavo Potockio (1698–1760) ir Elenos Zamoiskos (m. 1761) jaunesnysis sūnus. Broliai – Haličo seniūnas Antonijus, Sniatino seniūnas Petras, Karūnos didysis raikytojas Juzefas, Ležaisko seniūnas Pranciškus Ksaveras.

Brodų ponas Zbaražo kunigaikštystėje. 1773 metais Vincentas Potockis gavo Karūnos dvaro pakamario pareigybę, kurią užėmė iki pat ATR likvidavimo. 1775 metais – Karūnos armijos generolas-leitenantas.

1784 metais Vokietijos imperatorius Juozapas II suteikė Vincentui Potockiui Šventosios Romos imperijos kunigaikščio titulą su sąlyga sudaryti ordinaciją. Tačiau Vincentas Potockis to nepadarė, ir paskyrimas neįsigaliojo. 1785 metais buvo išrinktas masonų ložės didžiuoju magistru Galicijoje.

Šeima 

Buvo vedęs tris kartus. Jo pirmoji žmona tapo Uršulė Zamoiska (iki 1750–1808), Podolės vaivados Jono Jokūbo Zamoiskio (1716–1790) ir Liudvikos Marijos Poniatovskos (1728–1781) duktė. Santuoka buvo bevaikė, ir 1781 metais sutuoktiniai išsiskyrė.

1787 metais antrą kartą vedė Aną Micelską, su kuria išsiskyrė 1791 metais.

1792 metais trečią kartą vedė kunigaikštytę Eleną Apoloniją Masalskaitę (1763–1815), Lietuvos dvaro paiždininkio, kunigaikščio Juozapo Adrijono Masalskio (1726–1765) ir Antoninos Radvilaitės (1730–1764) dukterį. Vaikai:

 Pranciškus Stanislovas Juozapas (1788–1853), Rusijos slaptasis patarėjas ir senatorius.

Nuorodos 
 Генеалогия магнатского рода Потоцких

Vincentas
Karūnos dvaro pakamariai
Meno kolekcionieriai
Liublino seniūnai
ATR generolai leitenantai
Maltos ordino riteriai
Lenkijos masonai
Papilio tvenkinys

Papilio tvenkinys – tvenkinys Lietuvoje, Biržų rajone, 2 km į šiaurės vakarus nuo Papilio. Sudarytas užtvenkus Rovėjos upę (Apaščios intakas) 31,3 km nuo jos žiočių. Tvenkinio ilgis iš pietryčių į šiaurės vakarus – 3,5 km, plotis – iki 0,52 km. Altitudė 66,3 m. Krantai daugiausia žemi. Tvenkinys labai užžėlęs vandens augalija. Pietinis tvenkinio galas užpelkėjęs, krantai apaugę krūmynais. Vakarinėje pakrantėje stūkso Užukalnio miškas. Aplink tvenkinį plyti dirbami laukai.

Užtvankos ketera yra 68,15 m aukštyje virš jūros lygio, jos ilgis 376 m, plotis 8 m. Vandens pralaida – šachtinė. Skaičiuotinis užtvankos debitas – 15,6 m³/s. Tvenkinys įrengtas 1986 m.

Šalia Papilio tvenkinio įsikūrę Kubilių, Špygių, Papilio kaimai ir Papilio miestelis. Šiaurrytine pakrante eina kelias , tvenkinio galą skersai kerta kelias .

Geografija ir biologija 
Ežere sugaunamos žuvys: ešeriai, lydekos, raudės, kuojos, lynai, karšiai, karosai. Karšiai sugaunami nuo ~2000 m., anksčiau karšių tvenkinyje nebuvo. Pasitaiko pavienių karpių. 

Pastovių salų nėra. Anksčiau buvo kelios pastovios salos, šalia Kubilių kaimo, bet vėliau vėjų nuneštos. 

Dėl deguonies trūkumo sunkiomis žiemomis dūsta žuvys.  

Papilio tvenkinys valstybinis, galioja bendras žvejo bilietas.

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Biržų rajono tvenkiniai
Antonijus Pavelas Sulkovskis

Kunigaikštis Antonijus Pavelas Sulkovskis (1785 m. gruodžio 31 d., Lešno – 1836 m. balandžio 13 d., Rydzina) – Lenkijos karinis veikėjas, 4-tas Sulkovo ordinacijos ordinatas (1796–1836), Varšuvos kunigaikštystės pėstininkų pulko pulkininkas (1807), brigados generolas (1812), divizijos generolas ir generolas-adjutantas (1815–1818).

Biografija 
Kunigaikščių Sulkovskių giminės atstovas, herbo „Sulima“ savininkas. Paskutinio Kališo vaivados kunigaikščio Antonijaus Sulkovskio (1735–1796) ir Karolinos fon Lits sūnus.

1796 metais po savo tėvo Antonijaus Slkovskio mirties paveldėjo Rydzino Sulkovskių ordinaciją. Antonijus Pavelas Sulkovskis savo karinę tarnybą pradėjo 1806 metais, kada jis savo sąskaita suformavo Poznanės pėstininkų pulką, tapdamas jo vadu. Prancūzijos armijos sudėtyje dalyvavo karinėje kampanijoje Lenkijoje 1806–1807 metais. Antonijus Pavelas Sulkovskis dalyvavo prancūzų armijos Gdansko ir Kolobžego apgultyje. 1808–1809 metais – kovėsi Ispanijoje.

1810 metais kunigaikštis Antonijus Pavelas Sulkovskis gavo brigados generolo laipsnį. 1812 metais Napoleono karo su Rusija metu buvo paskirtas kavalerijos brigados vadu 5-ame kunigaikščio Juzefo Antonijaus Poniatovskio korpuse. Tais pačiais 1812 metais generolas Antonijus Sulkovskis įėjo į Lenkijos karalystės generalinės konfederacijos, sudarytos Napoleono Bonaparto, sudėtį.

1813 metais, karinių veiksmų Vokietijoje metu, divizijos generolas kunigaikštis Antonijus Sulkovskis vadovavo divizijai 4-ame kavalerijos korpuse, vadovaujamame Mykolo Sokolnickio, kuris įėjo į Juzefo Poniatovskio Lenkijos korpusą. 1813 metų pavasarį, po Juzefo Poniatovskio mirties, generolas Antonijus Sulkovskis išėjo į atsargą ir grįžo į Lenkiją.

Kunigaikštis Antonijus Sulkovskis apsigyveno savo Rydzino rezidencijoje ir dalyvavo Lenkijos politiniame gyvenime. 1827 ir 1830 metais buvo renkamas Poznanės kunigaikštystės Dižiojo seimo maršalka.

Masonų ložės narys nuo 1820 metų. Lenkų karinio Virtuti Militari ir prancūzų Garbingo legiono ordinų kavalierius.

Šeima ir vaikai 
1808 metais Antonijus Pavelas Sulkovskis vedė Evą Kickaitę (1786–1824), nuo santuokos su kuria turėjo tris dukteris ir vieną sūnų:

 Elena Sulkovska (1812–1900), žmona nuo 1833 metų grafo Henriko Potockio (1811–1872)
 Eva Sulkovska (1814–1881), žmona nuo 1838 metų grafo Vladislavo Potockio (1815–1855)
 Tereza Sulkovska (1815–1889), žmona nuo 1840 metų grafo Henriko Vodzickio (1813–1884)
 Augustas Sulkovskis (1820–1892), 5-tas Rtydzino ordinatas.

Nuorodos 
 Biografia Antoniego Pawła Sułkowskiego 

Sulkovskiai
Lenkijos masonai
The Formation World Tour

The Formation World Tour yra šeštasis Amerikos atlikėjos Beyoncé Knowles pasaulinis koncertinis turas, pristatęs naujausią albumą "Lemonade".  Turas vyko Šiaurės Amerikoje, Europoje.

Turo pasirodymų sąrašas 
    
 "Formation"
     "Sorry"
     "Bow Down" / "Tom Ford"
     "Run the World (Girls)"
     "Superpower" (Interlude)
     "Mine"
     "Baby Boy" / "Standing On the Sun"
     "Hold Up"
     "Countdown"
     "Me, Myself & I"
     "Runnin' (Lose It All)"
     "All Night"
     "6 Inch" (Interlude)
     "Don't Hurt Yourself" (elementai iš "Freakum Dress")
     "Ring the Alarm" (elementai iš "Lost Yo Mind", "I Been On", "Independent Women", "Naughty Girl")
     "Diva"
     "Flawless (Remix)"
     "Feeling Myself"
     "Yoncé"
     "7/11"
     "Drunk in Love" (elementai iš "Swimming Pools (Drank)")
     "Rocket"
     "Hip Hop Star" (Interlude)
     "Daddy Lessons"
     "Single Ladies (Put a Ring On It)"
     "Purple Rain" (Prince tribiutas) 
     "Crazy In Love (2014 Remix)" (elementai iš "Bootylicious")
     "Naughty Girl"
     "Party" (elementai iš "Party and Bullshit")
     "Blow" (elementai iš "Nasty Girl")
     "Sweet Dreams"
     "Die With You" (Interlude)
     "Freedom"
     "Survivor"
     "End of Time" / "Grown Woman"
     "Halo"

Turo pasirodymų datos

Šaltiniai 

Beyoncé
Koncertiniai turai
Verbliūdas

Verbliūdas – ežeras vidurio Lietuvoje, Prienų rajone, Vincentavos ir Liciškėnų kaimų paribyje, apie 2 km į pietryčius nuo Jiezno, 0,6 km į pietus nuo kelio . Ežeras ovalo formos, orientuotas pietryčių kryptimi, ilgis 0,38 km, plotis – iki 0,16 km. Altitudė 83,2 m. Pietinė pakrantė apaugusi brandžiu mišku, vietomis pelkėta, priešingoje pusėje driekiasi atviras banguotas kraštovaizdis su dirbamais laukais, pavienėmis sodybomis. Rytų pusėje telkšo nedideli Liciškėnų tvenkiniai. Susisiekimas gruntiniais keliais.

Ežero kodas – 10030731, priklauso Nemuno mažųjų intakų (su Nemunu) baseinui, iš Jiezno ežero atbėga ir išteka Mekšrupis (1011099).  Vandens telkinio plotas – 4 ha, jo kranto linija driekiasi 0,9 km.

Istorija 

Vandenvardis kilęs iš slavybės verbliū̃das („kupranugaris“).
 
Ežeras priklausė Jiezno dvaro valdoms. Istoriniuose dokumentuose XVII a. pabaigoje minimas „antras laukas“, buvęs virš Liciškėnų ežerėlio Verbliūdo, kaip žąsiabalės. „Trečiasis laukas“ ėjo nuo Verbliūdo abiejų kraštų link Žiežmarių. Ribas žymėjo šimtmečius stovėję du kryžiai. Žuvis visą laiką buvo mėgstama didikų Pacų virtuvėje, tad žvejybai buvo skiriamas ypatingas dėmesys. Pacams priklausė ir Verbliūdas.

Pietiniame krante, per polaidžius užliejamoje įlankėlėje slūgso stambus riedulys – apie 3 m ilgio, beveik visu ūgiu prasmegęs į durpingą gruntą, užklotas velėnos su krūmų šaknimis sluoksniu. Senieji vietos gyventojai šią vietą vadina Lūdaraisčiu (t. y. Velnio raistu), apie akmenį – Lūdo Stalą pasakoja legendas.

Šaltiniai

Nuorodos 

 Sąrašas:Prienų rajono ežerai

Prienų rajono ežerai
Stanislovas Kmita

Stanislovas Kmita Sobienskis (apie 1450–1511 m.; iš Višničos, Sobenios) – Rusios vaivada (1507–1511), Sanoko (1888-89) ir Peremyšlio kaštelionas (1489–1501), Peremyšlio pakamaris (1487-88), Peremyšlio (1502–1511) taip pat Spišo seniūnas, Belzo vaivada (1501).

Biografija 
Peremyšlio ir Lvovo kašteliono Jano Noskos Kmitos ir Martos Votrabos sūnus.

Šeima 
Buvo vedęs du kartus. Pirma santuoka buvo su Spišo seniūno Pšeslavo iš Domicos (m. 1474) dukterimi, antrą kartą vedė prieš 1477 m. Kateriną Tarnovską – Jano Amor Jaunesnio Tranovskio dukterį.

Turėjo sūnus: Petrą, Lvovo kaštelioną (1536) ir Belzo vaivadą (1537); Stanislovą (m. 1538) (bevaikį), taip pat dukteris: Aną Kmita – Veliūnos pakamario ir seniūno Jokūbo Kobilenskio ir Peremyšlio pakamario (1536), Medicko vaiskio Andrejaus Barzio žmona; Kateriną Kmitą – Andriaus Stadnickio (m. 1551 m.) žmona.

Mirė 1511 m. gegužės 5 d.

Nuorodos 
 Inwentarz Metryki Koronnej 

|-

Lenkijos bajorai
Belzo vaivados
Rusios vaivados
Sanoko kaštelionai
Peremyšlio kaštelionai
Peremyšlio seniūnai
Spišo seniūnai
Žemietijos pakamariai
Grigalius Sanguška

Grigalius Lvovičius Sanguška (g. apie 1566 m – 1601) – ATR valstybinis veikėjas, Kamen-Kaširo kunigaištis (1571–1601), Lubačuvo (1597–1598) ir  Braclavo kaštelionas (1598–1601). Lietuvos didžiojo kunigaikščio Gedimino palikuonis.

Biografija 
Lietuvos kunigaikščių Sanguškų giminės, Kamin-Kaširskio linijos atstovas, herbo „Pogonia“ savininkas. Kunigaikščio Levo Aleksandrovičiaus Sanguškos (m. 1571) ir Anos Nikolajevnos Astikaitės (m. iki 1584) vienintelis sūnus. 

Vaikystėje kunigaikštis Grigalius Sanguška liko be tėvų ir buvo Kijevo vaivados, kunigaikščio Konstantino Konstantinovičiaus Ostrogiškio globoje, kuris dar dar 1583 metais davė jam tėvo sodybas – Goruchove, Marovičiuose, Senejame Stave, Podlesokoje, Premylije ir Smolianuose, Lucko paviete. 

Tais pačiais 1583 metais Grigalius Sanguška pradėjo skaitytis Kameno dvaro valdytoju su Krubelio, Krasnoje, Duby, Gorodeleco, Vladimiro paviete kaimais.  

Buvo vedęs kunigaikštytę Sofiją Jaroslavną Holovčinską (m. 1605), kunigaikščio Jaroslavo Jaroslavičiaus Holovčinskio (m. 1622), kuri 1593 metais padovanojo jam savo kraitį 14000 kapų pinigais, aprupintą Kaširo ir Goruchovo sodybomis.

1597 metais kunigaikštis Grigalius Sanguška buvo paskirtas Liubačevo kaštelionu. 1598 metų liepą gavo Braclavo kašteliono pareigybę.   

Po savo vyro mirties Sofija Holovčinska 1602/1603 metais ištekėjo antrą kartą už Lvovo seniūno Stanislavo Bonifacijaus Mnišeko (m. 1644) ir priėmė Romos-katalikų tikybą.

Vaikai 

 Adomas Aleksandras Sanguška (apie 1590–1653), Kijevo kaštelionas (1619–1621), Podolės vaivada (1621–1630) ir Voluinės vaivada (1630–1653), Vladimiro seniūnas.
 Aleksandra Sanguška (1594–1625), 1613 metais Magdelenos vardu įstojo į Bernardinų vienuolyną, Lvove. 
 Ana Sanguška, Dolino seniūno ir Haličo vėliavininko  Jurgio Krasinskio žmona.

Literatūra 
 Wolff, „Kniaziowie litewsko-ruscy“ (Варшава, 1895).

Nuorodos 
 Sanguškų genealogija

Grigalius
Braclavo kaštelionai
Lubačuvo kaštelionai
Adamas Aleksandras Stadnickis

Adamas Aleksandras Stadnickis (g. apie 1563, m. 1615 m.) – Peremyšlio kaštelionas ir seniūnas, Belzo vaivada.

Biografija 
Buvo Sanoko kašteliono Andžejaus Stadnickio anūkas, Sadecko kašteliono Stanislavo Stadnickio ir Barboros Koritkos (Lvovo stalininko Jano Koritkos dukters) sūnus. Turėjo brolį Peremyšlio kaštelioną Stanislavą.

Šeima 
Buvo vedęs Sofiją Aną Gostomską, Jeronimo Gostomskio dukterį, nuo santuokos su kuria turėjo vaikų: Mikalojų Jeronimą Kateriną, Sofiją Adamą ir Janą Kazimierą.

Jis dalyvavo visuose Stepono batoro žygiuose prieš Maskvą. 1585 buvo rotmitru. Po Stepono Batoro mirties buvo Zigmanto III Vazos šalininkas iki pat mirties. Buvo pasiuntiniu nuo Rusios vaivadijos į 1590–1591 metų seimus. 1593 metais tapo Kolos seniūnu. Apie 1593 metus buvo paskirtas Karūnos didžiuoju stovyklininku, kuriuo buvo iki 1602 metų. Tais pačiais metais tapo Peremyšlio kaštelionu. Nuo 1615 metų buvo Belzo vaivada. 

Palaidotas pranciškonų bažnyčioje, Peremyšlyje.Yra antkapis su epitafija.

Literatūra 
 Krzysztof Chłapowski: Stadnicki Adam. W: Polski Słownik Biograficzny. T. 41: Stachoń Roman – Stahr Jan. Warszawa – Kraków: Polska Akademia Nauk – Instytut Historii im. Tadeusza Manteuffla, 2002, s. 360–363. ISBN 8388909029.
 Adam Aleksander Stadnicki w Wielkiej genealogii Minakowskiego. [dostęp 2012-11-03].

Nuorodos 

|-

Stadnickiai
Belzo vaivados
Peremyšlio kaštelionai
Peremyšlio seniūnai
Stryjaus seniūnai
Renavo HE tvenkinys

Renavo hidroelektrinės tvenkinys (kitur klaidingai užrašomas kaip Renavos HE tvenkinys) – tvenkinys Lietuvoje, Mažeikių rajone, 7 km į šiaurę nuo Sedos, į rytus nuo Renavo. Sudarytas užtvenkus Varduvos upę (Ventos intakas) 44,2 km nuo jos žiočių. Tvenkinio ilgis iš pietų į šiaurę – 2,4 km, plotis – iki 0,28 km. Pietiniame gale yra 0,73 ha sala. Altitudė 88,9 m. Vakarinis krantas aukštas ir status. Krantai daugiausia apaugę medžiais ir krūmynais. Vakarinėje pakrantėje auga sodai, eina kelias . Tvenkinio rytinę pakrantę supa daugiausia dirbami laukai, įsikūręs Dingailų kaimas.

Užtvankos keteros aukštis virš jūros lygio 90,7 m, ilgis 192 m, plotis 6 m. Vandens pralaida – slenkstinė. Skaičiuotinis užtvankos debitas – 72,4 m³/s. Tvenkinys įrengtas 1955 m., veikia 300 kW galios mažoji vandens jėgainė (nuo 1995 m.).

Tvenkinys juosia ir ardo Renavo piliakalnio šlaitus.

Šaltiniai 
 Tvenkinių katalogas. Aplinkos apsaugos ministerija. Kaunas, 1998

Išnašos 

Mažeikių rajono tvenkiniai
Sintautų tvenkinys

Sintautų tvenkinys – tvenkinys Lietuvoje, Šakių rajone, šalia Sintautų. Sudarytas užtvenkus Pentos upę (Novos intakas) 9 km nuo jos žiočių. Tvenkinio ilgis pietryčių-šiaurės vakarų-rytų kryptimi – 4,13 km, plotis – iki 0,39 km. Į rytus driekiasi 1,25 km ilgio įlanka, į kurią įteka upė Penta III. Altitudė 42,5 m. Krantai žemi, ištisai apaugę medžiais ir krūmais. Tvenkinį supa daugiausia dirbami laukai, krūmynai. 1 km už Sintautų tvenkinio pasroviui yra sudarytas Totorviečių tvenkinys.

Užtvankos keteros aukštis virš jūros lygio 44,5 m, ilgis 500 m, plotis 8 m. Vandens pralaida – šachtinė. Skaičiuotinis užtvankos debitas – 34,9 m³/s. Tvenkinys įrengtas 1985 m.

Prie tvenkinio yra Sintautų gyvenvietė, Gaisrių, Starkų, Santakų kaimai.

2014 m. tvenkinyje sugautas sidabrinis karosas svėrė 3880 g - Lietuvos rekordas.

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Šakių rajono tvenkiniai
Purvėnų tvenkinys

Purvėnų tvenkinys – tvenkinys Lietuvoje, Šalčininkų rajone bei Gudijoje, Varanavo rajone, 5 km į vakarus nuo Eišiškių, 1 km į pietus nuo Purvėnų. Sudarytas užtvenkus Prūdelio upę (Versekos intakas) 2,8 km nuo jos žiočių. Tvenkinio ilgis iš pietvakarių į šiaurės rytus – 2,6 km, plotis – iki 0,65 km. Altitudė 147,5 m. Krantai daugiausia neaukšti, apaugę pavieniais krūmais. Tvenkinio pietvakarinis galas užpelkėjęs. Tvenkinį supa daugiausia dirbami laukai, krūmynai, miškeliai (Baltarusijos pusėje). Išilgai tvenkinio viduriu eina Lietuvos - Baltarusijos siena. Lietuvos teritorijoje yra ~ 38,2 ha tvenkinio.

Užtvankos keteros aukštis virš jūros lygio 149,2 m, ilgis 392 m, plotis 4,5 m. Vandens pralaida – šachtinė. Skaičiuotinis užtvankos debitas – 10,1 m³/s. Tvenkinys įrengtas 1991 m.

Prie tvenkinio yra Prūdelio, Mangėliškių (Lietuva), Jančių (Gudija) kaimai.

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Šalčininkų rajono tvenkiniai
Varanavo rajonas
Padvarionių tvenkinys

Padvarionių tvenkinys – tvenkinys Lietuvoje, Šalčininkų rajone, 3 km į rytus nuo Eišiškių. Piečiau tvenkinio nutiestas kelias . Sudarytas užtvenkus Versekos upę (Merkio intakas) 38,5 km nuo jos žiočių. Tvenkinio ilgis šiaurės rytų-pietvakarių-pietryčių kryptimi – 2,7 km, plotis – iki 0,4 km. Altitudė 153 m. Krantai žemi, vietomis užpelkėję, apaugę medžiais ir krūmais. Tvenkinį supa daugiausia dirbami laukai, krūmynai, pietvakarių krantas prieina prie buvusio Gornostajiškių dvaro sodybos.

Užtvankos keteros aukštis virš jūros lygio 155 m, ilgis 800 m, plotis 3 m. Vandens pralaida – šachtinė. Skaičiuotinis užtvankos debitas – 8,9 m³/s. Tvenkinys įrengtas 1976 m.

Prie tvenkinio yra Padvarionių, Gornostajiškių kaimai.

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Šalčininkų rajono tvenkiniai
Rio Terseras

Rio Terseras () – miestas vidurio Argentinoje, Kordobos provincijoje, 96 km į pietus nuo Kordobos, prie Tersero upės. Geležinkelių mazgas. Chemijos, naftos perdirbimo pramonė. Už 35 km į vakarus nuo miesto yra Embalsės branduolinė jėgainė. Yra sanatorija, Florentino Ameghino muziejus.

Istorija 

1910 m. aplink geležinkelio stotį ėmė kurtis gyvenvietė. 1913 m. Modesto Acuña gyvenvietė įkurta oficialiai, o 1918 m. pervadinta Rio Terseru. Vėliau įkurta ginklų gamykla, imta vystyti chemijos pramonė.

1995 m. lapkričio 3 d. Rio Tersero ginklų gamykloje įvyko didelis sprogimas, nuniokojęs miestą (žuvo 7 žmonės, sužeista ~300).

Kordobos provincijos miestai
Elda

Elda – miestas Alikantės provincijoje, Ispanijoje. Populiacija – 53 248 žmonės (2015 m. duomenys). Tai septintas provincijos miestas pagal tankumą. Kartu su Petreru sudaro aglomeraciją, kurioje gyvena beveik 90 000 gyventojų. Nutolęs 34 km nuo provincijos administracinio centro – Albasetės. Per miestą teka Vinalopas ().

Pagrindinė pramonės šaka yra avalynės gamyba. Svarbus faktorius – turizmas. Mieste yra avalynės ir archeologijos muziejai, XII a. bokštas (Torre del Homenaje del castillo), rotušė, šv. Onos bažnyčia.

Galerija 

Valensijos regiono miestai
Maišiagalos tvenkinys

Maišiagalos tvenkinys – vandens telkinys Lietuvoje, Vilniaus rajone, Maišiagalos miestelio pietiniame pakraštyje. Šiaurinėje tvenkinio pakrantėje stūkso Maišiagalos piliakalnis.

Duomenys 

Tvenkinio kodas – 12050260, priklauso Neries mažųjų intakų (su Nerimi) baseinui. Tvenkinys sudarytas ant Neries intako Dūkštos upelio, už 14,7 km nuo jo žiočių. Vandens telkinio plotas – 3,3 ha, ilgis iš šiaurės rytų į pietvakarius – 0,39 km, plotis - iki 0,17 km. Altitudė 124 m. Krantai neaukšti. Aplinkui plyti pievos, stovi buvusio Maišiagalos dvaro pastatai.

Šaltiniai

Nuorodos 

 Sąrašas:Lietuvos tvenkiniai

Vilniaus rajono tvenkiniai
Maišiagala
Yoshi's Woolly World

Yoshi's Woolly World (, ) – 2015 m. platformerio kompiuterinis žaidimas, sukurtas Japonijos „Good-Feel“ studijos ir išleistas „Nintendo“ „Wii U“ konsolei.

Kritikai žaidimą įvertino 78 iš 100 balų vidurkiu pagal metacritic.com suvestinės duomenis. Žaidimo pardavimai 2016 m. I ketvirtį pasiekė 1,37 mln. vnt. 2017 m. išleista žaidimo adaptacija nešiojamai „Nintendo 3DS“ konsolei.

Apie žaidimą 

„Yoshi's Woolly World“ yra vieno arba dviejų žaidėjų žaidžiamas platformerio tipo nuotykių žaidimas „Wii U“ konsolei. Jo pagrindinis herojus yra dinozauriukas Jošis, atėjęs iš „Mario“ žaidimų serijos. Žaidimo aplinka sukurta taip, kad beveik visi jos elementai imituoja audinius iš vilnonių mezgimo siūlų, įskaitant ir patį Jošį. Tuo žaidimo estetika artima anksčiau „Good Feel“ kurtam žaidimui „Kirby's Epic Yarn“ „Wii“ konsolei. 

Žaidimo eigoje šokinėdamas, įveikdamas kliūtis, priešininkus ir sprendžiant galvosūkius Jošis turi surinkti trofėjus ir išgelbėti žaidimo pradžioje pagrobtus kitus savo gentainius jošius. Tikslai pasiekiami Jošiui naudojantis įvairiais mezgimo siūlų kamuoliais, ardant iš siūlų sumegztas kliūtis. Jošis žaidime naudoja sau būdingą galią − liežuviu įtraukti priešininkus į save. Tradiciniuose „Yoshi“ serijos žaidimuose Jošis tokiu atveju padėdavo kiaušinį, o šiame žaidime − siūlų kamuolį. Žaidimą galima žaisti kooperatyviniu režimu viename TV ekrane dviem žaidėjams, vietoj tradicinės žalios spalvos Jošio pasirinkus kitos spalvos antrą Jošį. 

Žaidimas suderintas su „Nintendo“ platinamomis amiibo žaislų figūrėlėmis su NFC funkcija. Kartu su žaidimu buvo platintos megztos Jošio amiibo žaislo įvairiaspalvės figūrėlės. Viso žaidime yra 48 lygiai, suskirstyti į 8 pasaulius. Vienas žaidimo tikslų − daugybės išslapstytų trofėjų rinkimas. Kiekvieno lygio pabaigoje surinkus trofėjus įgaunama galimybė žaisti sekantį lygį vis kitu Jošio kostiumu, ne vien tradiciniu žaliu.

Išnašos

Nuorodos 
 Oficiali svetainė
 giantbomb.com
 mobygames.com
 IGN resursai

2015 kompiuteriniai žaidimai
Nuotykių žaidimai
The Hope Six Demolition Project

The Hope Six Demolition Project – devintasis studijinis britų atlikėjos ir dainų autorės PJ Harvey albumas, išleistas 2016 m. balandžio 15 d. Tai – pirmasis atlikėjos albumas per penkerius metus, nuo 2011 m. išleisto „Mercury Prize“ apdovanojimą laimėjusio „Let England Shake“. „The Hope Six Demolition Project“ sulaukė daugiausia teigiamų kritikų įvertinimų ir debiutavo pirmoje Jungtinės Karalystės albumų reitingo vietoje, tapdamas pirmuoju atlikėjos albumu, pasiekusiu reitingo viršūnę.

Dainų sąrašas 

2016 albumai
Varzi Jatčis

Varzi Jatčis (, ) – gyvenvietė Rusijoje, pietų Udmurtijoje, 92 km į pietus nuo Iževsko. Balneologinis ir purvo terapijos kurortas (gydomos judamojo aparato, ginekologinės, periferinės nervų sistemos ligos). Veikia sanatorijos. Yra mokykla, biblioteka, kultūros namai, ligoninė.

Šaltiniai 

Rusijos gyvenvietės
Udmurtija
You Get What You Give

You Get What You Give – antrasis studijinis amerikiečių kantri roko grupės „Zac Brown Band“ albumas, išleistas 2010 m. rugsėjo 21 d. Albumo singlai „As She’s Walking Away“, „Colder Weather“, „Knee Deep“ ir „Keep Me in Mind“ pasiekė pirmąsias vietas JAV „Billboard“ kantri singlų reitinge, o „No Hurry“ – antrąją. Albumas sulaukė teigiamų kritikų įvertinimų ir debiutavo pirmoje „Billboard 200“ reitingo vietoje, per pirmąją savaitę JAV pardavus 153 tūkstančius kopijų. Tai buvo pirmasis grupės albumas, pasiekęs reitingo viršūnę. 2015 m. rugsėjo mėnesio duomenimis, JAV parduota per 1.9 milijono kopijų.

Dainų sąrašas 

2010 albumai
Janas Pranciškus Bielinskis

Janas Pranciškus Bielinskis (? – 1685) – ATR valstybinis ir karinis veikėjas, karaliaus reitarių rotmistras, karališkos gvardijos pulkininkas (1661), Plocko pataurininkas (1659), Plocko pakamaris (1661), Repino ir Mlavos seniūnas (1660), Krūnos didysis ginklininkas ir Malborko ekonomijos administratorius (1667), Malborko (1672) ir Osecko (1674) seniūnas, Malborko vaivada (1681–1685).

Biografija 
Lenkijos bajorų Bielinskių giminės atstovas, jerbo „Junosza“ savininkas. Mlavo seniūno Adomo Bielinskio (m. iki 1660) sūnus.

Karinę tarnybą pradėjo karališkų reitarių rotmistro laipsnyje. Nuo 1659 metų Janas Pranciškus Bielinskis minimas kaip Plocko pataurininkas. 1660 metais gavo valdyti Repino ir Mlavo seniūnijas. 1661 metais gavo karališkos gvardijos pulkininko laipsnį. 1667 metais Janas Pranciškus Bielinskis buvo paskirtas Karūnos ginklininku ir Malborko ekonomijos administratoriumi. 1672 metais iš Leščinskių įsigijo Malborko seniūniją. 1674 metais Janas Pranciškus Bielinskis buvo paskirtas Zamoistės ordinacijos valdytoju. 1678 metais buvo išrinktas pasiuntiniu į seimą, 1679 metais tapo Karūnos tribunolo maršalka. 1681 metais Janas Pranciškus Bielinskis gavo Malborko vaivados pareigybę.

Šeima ir vaikai 
Buvo vedęs Aną fon Akiertof (m. iki 1671), nuo santuokos su kuria turėjo sūnų ir dukterį:

 Kazimieras Liudvikas (? – 1713), Karūnos didysis maršalka (1702–1713), Malborko, Tucholsko, Čersko, Garvolino ir Mlavos seniūnas
 Tereza Bielinska (m. po 1714), Kulmo vaivados Tomo Dzialinskio (m. 1714) žmona.

Nuorodos 

|-

Bielinskiai
Karūnos didieji ginklininkai
Malborko vaivados
Karūnos tribunolo maršalkos
ATR pulkininkai
Malborko seniūnai
Mlavos seniūnai
A Thousand Suns

A Thousand Suns – ketvirtasis studijinis amerikiečių roko grupės „Linkin Park“ albumas, išleistas 2010 m. rugsėjo 8 d. Anot grupės, „A Thousand Suns“ yra koncepcinis albumas, pasakojantis apie įvairias žmonių baimes, pavyzdžiui, branduolinį karą. Albume grupė nutolo nuo sau įprasto skambesio ir eksperimentavo su naujais garsais bei instrumentais. Singlas „The Catalyst“ pasiekė pirmąsias vietą JAV ir Jungtinės Karalystės roko singlų reitinguose, „Waiting for the End“ – pirmąją vietą alternatyvios muzikos singlų reitingę bei antrąją roko reitinge, o "Iridescent " – pirmąją vietą Jungtinės Karalystės roko reitinge. Albumas sulaukė daugiausia teigiamų kritikų įvertinimų ir debiutavo pirmoje vietoje „Billboard 200“ reitinge, per pirmąją savaitę pardavus 241 tūkstantį kopijų. Tai buvo ketvirtasis grupės įrašas, pasiekęs reitingo viršūnę. 2014 m. gruodžio mėnesio duomenimis, pasaulyje parduota per tris milijonus albumo kopijų.

Dainų sąrašas 

2010 albumai
Linkin Park albumai
Antonas Liubomirskis

Kunigaikštis Antonas Liubomirskis (, 1718–1782 m. kovo 8 d.) – ATR valstybinis veikėjas, stambus Lenkijos magnatas, generolas-majoras nuo 1746 metų, Karūnos didysis sargybinis (1748–1752), Liublino (1752–1778) ir Krokuvos vaivada (1778–1779), Krokuvos kaštelionas (1779–1782), Medicko, Jaselskio ir Opatuvo seniūnas.

Biografija 

Kilo iš Lenkijos kunigaikščių Liubomirskių giminės Lancutos linijos, herbo „Družina“ savininkas. Černigovo vaivados (1726–1732) Jozefo Liubomirskio (1676–1732) ir Terezėa Mnišek (1690–1746) vyresnysis sūnus. Jo jaunesnysis brolis buvo Karūnos didysis maršalka Sanislovas (1722–1783).

Ištikimas Saksų Vetinų dinastijos šalininkas. 1746 metais gavo generolo-majoro laipsnį. 1748 metais tapo Karūnos didžiuoju sargybiniu. Nuo 1752 metų buvo karalaičio Karlo Sakso, penktojo Lenkijos karaliaus ir Saksonijos kurfiursto Augusto III sūnaus, rūmų maršalka.

Augusto III valdymo metu (1734–1763) buvo „senosios respublikonų“ partijos narys. 1752 metais gavo Liublino vaivados pareigybę. 1764 m. gegužės 7 d. pasirašė manifestą, kuriame pareiškė, kad Rusijos karių buvimas konvokacinio seimo metu buvo neteisėtas.

Gynė Karolio-Kristijono Vetino interesus, paruošė eilę projektų dėl ATR valstybinės sistemos reformavimo.

1763 metais buvo prieš Stanislovo Augusto Poniatovskio kandidatūrą į Lenkijos karaliaus sostą. Bendradarbiavo su Baro konfederacija.

1778–1779 metais Antonas Liubomirskis užėmė Krokuvos vaivados pareigybę, o 1779 metais buvo paskirtas Krokuvos kaštelionu.

Bavarijos Švento Huberto (1737) ir Lenkijos Baltojo erelio (1750) ordinų kavalierius.

Jam priklausė Pševorsko ir Boguchvalo miestai.

Šeima 

Antonas Liubomirskis buvo vedęs du kartus. 1749 metais vedė Apoloniją Ustržicką (1736–1814), Braclavo taurininko Bazilijaus Ustržickio (1715–1751) ir Katerinos Zelonskos dukterį. Išsiskyrė su pirma žmona ir 1754 metais antrą kartą vedė Sofiją Krasinską (1718/1719–1790), Sandomiro vaivados Jono Tarlos (1684–1750) (nuo 1746 metų ji buvo ketvirta Jono Tarlos žmona) našlę. Nuo abiejų santuokų vaikų neturėjo.

Literatūra 
 Materiały do dziejów bezkrólewia po śmierci Augusta III i pierwszych lat dziesięciu panowania Stanisława Augusta Poniatowskiego, t. I Lwów 1857

Nuorodos 
  Kunigaikščių Liubomirskių genealogija

|-

Liubomirskiai
Liublino vaivados
Krokuvos vaivados
Krokuvos kaštelionai
ATR generolai leitenantai
Didysis Liubinis

Didysis Liubinis () – miesto tipo gyvenvietė vakarų Ukrainoje, Lvovo srityje, Horodoko rajone, 22 km į pietvakarius nuo Lvovo. Įsikūręs Voluinės aukštumoje, Vereščycios upės slėnyje. Geležinkelio stotis. Trykšta 4 sulfidinės mineralinės versmės. Didysis Liubinis yra balneologinis ir purvo terapijos kurortas, kurio sanatorijose gydomos kraujagyslių, periferinės nervų sistemos, odos, ginekologinės, judamojo aparato ligos. Yra krašto muziejus, cerkvė, unitų ir katalikų bažnyčios, XIX a. dvaro rūmai su parku.

Istorija 

Gyvenvietė rašytiniuose šaltiniuose minima nuo 1241 m. kaip Liubinegorodas (Любинегород).

Šaltiniai 

Lvovo srities gyvenvietės
Ukrainos kurortai
Lemonade

Lemonade – šeštasis studijinis amerikiečių atlikėjos Beyoncé albumas, išleistas 2016 m. balandžio 23 d. Anot atlikėjos, tai – antrasis jos „vizualinis albumas“, tęsiantis 2013 m. išleistą albumą „Beyoncé“. Kitaip nei pastarasis albumas, kurio visos dainos turėjo atskirą vaizdo klipą, „Lemonade“ išleidimo proga buvo išleistas valandos ilgio filmas. Albume persipina daugybė muzikos stilių – pop, R&B, hiphopas, bliuzas, soul, kantri ir fank. Dainas kartu atlieka James Blake, Kendrick Lamar, the Weeknd ir Jack White.

„Lemonade“ buvo išleistas balandžio 23 d. internete, „Tidal“ muzikos transliavimo platformoje. Kitą dieną albumas buvo išleistas ir muzikinėse parduotuvėse „iTunes“, o gegužės 6 d. albumas buvo išleistas ir CD/DVD pavidalu. Prieš albumo išleidimą, vasario 6 d. buvo išleistas singlas „Formation“, o balandžio 27 d. atlikėja pradėjo pasaulinį „The Formation World Tour“ turą.

Albumas sulaukė didelio kritikų pripažinimo ir pasiekė pirmąją vietą JAV, Jungtinėje Karalystėje, Australijoje, Kanadoje, Airijoje bei pateko į daugelio šalių dešimtukus.

Dainų sąrašas 

Beyoncé albumai
2016 albumai
Albinas Čepaitis

Albinas Čepaitis (g. 1934 m. rugpjūčio 9 d. Biržuose) ─ stalo teniso sporto meistras (1961), sąj. (1961) ir nac. (2001) kategorijos teisėjas, daugkartinis (8 k.) Lietuvos stalo teniso čempionas.

Biografija 
Gimęs Biržuose, po metų,1935-tais, A. Čepaitis kartu su tėvais persikėlė gyventi į Šeduvą, pradinę ir vidurinę mokyklas lankė ir baigė Šeduvoje.

1939 m., XIII pasaulio čempionate Egipte, plačiai nuskambėjo lietuvių stalo tenisininkų: Vlado Dzindziliausko, Chaimo Duškeso, Eugenijaus Nikolskio ir Viliaus Variakojo pasirodymas. Užimta ketvirtoji vieta įžiebė ne vieno jaunuolio širdyje pasididžiavimo savo tėvynainiais jausmą. Šeduvos vidurinės mokyklos kūno kultūros mokytojas Vyt. Balčiūnas anksti sudomino jauną moksleivį A. Čepaitį stalo tenisu. Po pamokų, su savo jaunesniu broliu Kęstučiu, ilgai užtrukdavo mokyklos sporto salėje prie stalo teniso stalo, kartu su mokytojais V. Balčiūnu ir D. Kazlausku tobulino savo įgūdžius.

Studijos 
Baigdamas Šeduvos vidurinę mokyklą, 1953 metais, A. Čepaitis jau buvo stalo teniso jaunių čempionas ir be konkurso pateko į Lietuvos valstybinį kūno kultūros institutą, dabar vadinamą Lietuvos sporto universitetu. Dar studijų metais dalyvavo įvairiose stalo teniso varžybose, užimdamas aukščiausias vietas, buvo sąjunginės rinktinės narys. Baigdamas studijas (1958) m. tapo Lietuvos vyrų dvejeto ir mišraus dvejeto čempionu.

A. Čepaitis nuo 1960 m., su pertraukomis, dirbo ir trenerio darbą, yra daugkartinis Lietuvos veteranų turnyrų nugalėtojas. Aktyvus stalo teniso propaguotojas, išugdęs sporto meistrų, čempionų ir prizininkų, nacionalinės kategorijos teisėjas.

Pasiekimai 

 1957 metais Maskvoje, vyrų vieneto varžybos ─ bronzos medalis.
 1958 metais ─ Lietuvos vyrų dvejeto, mišraus dvejeto čempionas.
 1959 m. ─ Pabaltijo respublikų dvejetų čempionas.
 1957–1960 m. ─ sąjunginės rinktinės narys.
 1960 m. ─ Lietuvos pajėgiausių stalo tenisininkų turnyro nugalėtojas.
 1961 m. ─ SSRS „Dinamo“ čempionas, suteiktas sporto meistro vardas.
 1955, 1957-58-59-60-61 metų Lietuvos komandinių čempionatų nugalėtojas.

Apdovanojimai 

 Vilniaus miesto medaliu (2004),
 Lietuvos respublikinės „Žalgirio“ tarybos medaliu (1984)
 Lietuvos sporto federacijos aukso medaliu (2014),
 „Žalgirio“ sporto draugijos medaliu (2014),
 Lietuvos olimpinio komiteto medaliu (2014).

Šaltiniai 
 http://www.lse.lt/index.php?3671914108 
 http://www.joniskiosm.lt/component/content/article/43-sportas/452-xxv-asis-qsidabrosq-taurs-turnyras-jonikis-2014-09-06.html 
 https://sites.google.com/site/stalotenisasvilnius/jungtiniu-klubu-stalo-teniso-taures-varzybu-antro-etapo-rezultatai 
 

Lietuvos stalo tenisininkai
Sara Bareilles

Sara Beth Bareilles (g. 1979 m. gruodžio 7 d.) – amerikiečių atlikėja, dainų autorė bei aktorė. Karjerą pradėjo 2002 m. , o 2004 m. išleido debiutinį albumą „Careful Confessions“. 2007 m. išgarsėjo su daina „Love Song“, kuri pasiekė ketvirtąją vietą „Billboard Hot 100“ singlų reitinge. Iš viso yra išleidusi penkis studijinius albumus ir vien JAV pardavusi per 1.75 milijonus albumų bei 9 milijonus singlų.

Diskografija 
 Careful Confessions (2004)
 Little Voice (2007)
 Kaleidoscope Heart (2010)
 The Blessed Unrest (2013)
 What’s Inside: Songs from Waitress (2015)

Nuorodos 
 
 

JAV dainininkai
Kaleidoscope Heart

Kaleidoscope Heart – trečiasis studijinis amerikiečių atlikėjos bei dainų autorės Sara Bareilles albumas, išleistas 2010 m. rugsėjo 7 d. Albumas sulaukė daugiausia teigiamų kritikų įvertinimų ir, per pirmąją pardavimų savaitę pardavus 90 tūkstančių kopijų vien JAV, debiutavo pirmoje „Billboard 200“ reitingo vietoje. 2013 m. duomenimis, JAV parduota per 441 tūkstantį albumo kopijų.

Dainų sąrašas 

2010 albumai
Stanislavas Kostka Gadomskis

Stanislavas Kostka Gadomskis (; 1718–1797) – Lenčicos vaivada nuo 1787 metų, seimo maršalka, Karūnos armijos generolas-leitenantas, Sochačevo pakamaris ir Karūnos generalinės armijos raštininkas nuo 1760 metų, Červonogrudo, Bolimovo Rabštino or Rogatino seniūnas. Prie Stanislovo Augusto Poniatovskio buvo pasiuntinys į Prūsiją.

Biografija 
Lydėjo ištremtą Stanislovą Leščinskį į Lotaringiją, kur, Nansi, mokėsi riterių akademijoje. Kare dėl Austrijos paveldėjimo tarnavo Prancūzijos armijoje. Dalyvavo Silezijos karuose Prūsijos pusėje. Grįžęs į tėvynę buvo Potockių proprūsiškos partijos šalininkas.

1747 metais tapo Karūnos didžiojo etmono Juozapo Potockio adjutantu. 1752–1754 metais gavo pensiją nuo Prancūzijos pasiuntinio 400 dukatų į metus. 1757 metais tapo Karūnos armijos generolu-majoru. 1762 metais tapo generolu-leitenantu.

1760 metais buvo išrinktas pasiuntiniu į seimą, 1764 metais į konvokacinį seimą, 1766 metais į Čapliko seimą, 1767 metais į Repnino seimą.

Balsavo už Stanislovo Augusto Poniatovskio išrinkimą į Lenkijos karaliaus sostą. 1766 metais buvo apdovanotas Švento Stanislovo ordinu. 1767 metais įėjo į seimo delegacijos sudėtį, kuri atsirado spaudžiant Rusijos pasiuntiniui N. V. Repninui, tikslu sudaryti ATR konstituciją.

Rekomenduojant Prūsijos pasiuntiniui įėjo į Nuolatinės tarybos sudėtį. 1786 metais buvo išrinktas seimo maršalka ir apdovanotas Baltojo erelio ordinu.

Šeima 
 Tėvas – Braclavo taurininkas Simonas Gadomskis, motona – Agata Studzinska.
 Sesuo Solomija (g.1720) – ištekėjo už Plocko stalininko Josifo Dembinskio.

Apdovanojimai 
 Baltojo erelio ordino kavalierius (1786)
 Švento Stanislovo ordino kavalierius (1766)

Lliteratūra 
 * Gadomski Stanisław Kostka. Polski Słownik Biograficzny, t. 11 s. 63 (lenk.)

Išnašos 

|-

Lenkijos bajorai
Lenčicos vaivados
ATR seimo maršalkos
ATR kariai
Lenkijos diplomatai
ATR generolai leitenantai
Žemietijos pakamariai
Črevonogrudo seniūnai
The Suburbs

The Suburbs – trečiasis studijinis kanadiečių indie rock grupės „Arcade Fire“ albumas, išleistas 2010 m. rugpjūčio 2 d. Albumas sulaukė didžiulio kritikų pripažinimo ir pasiekė pirmąją vietą JAV, Jungtinės Karalystės, Kanados ir Airijos albumų reitinguose. Taip pat albumas laimėjo daugybę apdovanojimų, tarp jų – 2011 m. „Grammy“ apdovanojimas už geriausią metų albumą, 2011 m. „Brit Awards“ apdovanojimas už geriausią tarptautinį albumą bei daugybę kitų.

Dainų sąrašas 

2010 albumai